pythainlp/thai-wiki-dataset-v4 huggingface dataset:
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดอุบลราชธานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ, กิ่งอำเภอสำโรง และกิ่งอำเภอดอนมดแดง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอบุณฑริก, อำเภอน้ำยืน, อำเภอนาจะหลวย, อำเภอสิรินธร และกิ่งอำเภอทุ่งศรีอุดม
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา, อำเภอหัวตะพาน และกิ่งอำเภอลืออำนาจ
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอโขงเจียม, อำเภอศรีเมืองใหม่, อำเภอชานุมาน, อำเภอกุดข้าวปุ้น, อำเภอเสนางคนิคม, อำเภอตาลสุม และอำเภอโพธิ์ไทร
เรือดำน้ำรัสเซียคูสค์ (เค-141)

K-141 "คูสค์"  เป็นเรือดำน้ำชั้นออสการ์ II ที่ใช้พลังงานนิวเคลียร์และติดขีปนาวุธนำวิถีของกองทัพเรือรัสเซีย เมื่อวันที่ 12 สิงหาคม ค.ศ. 2000 K-141 "คูสค์" ได้อับปางลงในทะเลแบเร็นตส์เป็นเหตุให้ลูกเรือทั้ง 118 นายเสียชีวิต
การก่อสร้าง.
K-141 "คูสค์" เป็นเรือดำน้ำโครงการ 949A ชั้น "อันเตย์"  ซึ่งเป็นเรือดำน้ำชั้นออสการ์ที่รู้จักกันในชื่อ ออสการ์ II ตามรายงานชื่อรหัสของนาโต้และเป็นเรือดำน้ำลำรองสุดท้ายของชั้นออสการ์ II ที่ถูกออกแบบและอนุมัติในสหภาพโซเวียต การก่อสร้างเริ่มต้นในปี ค.ศ. 1990 ที่อู่ต่อเรือทางทหารของกองทัพเรือโซเวียตในเมืองเซเวรอดวินสค์ใกล้อาร์ฮันเกลสค์ในพื้นที่ตอนเหนือของสาธารณรัฐสังคมนิยมโซเวียตรัสเซีย ระหว่างการก่อสร้างเรือ K-141 สหภาพโซเวียตได้ล่มสลาย แต่การก่อสร้างยังคงดำเนินต่อไป และเรือลำนี้กลายเป็นหนึ่งในเรือรบลำแรกที่สร้างเสร็จหลังการล่มสลายดังกล่าว ในปี ค.ศ. 1993 K-141 ได้รับการตั้งชื่อว่า "คูสค์" ตาม ยุทธการที่คูสค์ เนื่องในโอกาสครบรอบ 50 ปีของยุทธการนี้ K-141 ได้ตกเป็นกรรมสิทธิ์ของรัสเซียและถูกปล่อยลงน้ำในปี ค.ศ. 1994 ก่อนที่จะเข้าประจำการในกองทัพเรือรัสเซียเมื่อวันที่ 30 ธันวาคม ในฐานะส่วนหนึ่งของกองเรือภาคเหนือของรัสเซีย
"คูสค์" ได้รับมอบหมายให้ประจำอยู่ที่ท่าเรือต้นทางในวีดยาเยโว แคว้นมูร์มันสค์
หมายเหตุ.
<templatestyles src="Reflist/styles.css" />
วีดยาเยโว

วีดยาเยโว  เป็นชุมชนที่อยู่อาศัยในชนบทแบบเขตปิดในแคว้นมูร์มันสค์ ประเทศรัสเซีย แม้จะมีสถานะเป็นชุมชนชนบท แต่ในเชิงเทศบาลกลับถูกรวมเป็น เขตเมืองวีดยาเยโว เนื่องจากสถานะดังกล่าวเป็นสถานะเดียวที่กฎหมายของรัฐบาลกลางอนุญาตสำหรับเขตที่อยู่อาศัยแบบปิด ประชากร: #เปลี่ยนทาง ; 6,307 (สำมะโนประชากร ค.ศ. 2002)
วีดยาเยโวมีชื่อเสียงในฐานะที่ตั้งของฐานทัพเรือที่ตั้งอยู่ในอาราและอูรา โดยชุมชนตั้งอยู่บริเวณฝั่งตะวันออกของอ่าวอูรา
หมายเหตุ.
<templatestyles src="Reflist/styles.css" />
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดอุบลราชธานี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ, กิ่งอำเภอสำโรง และกิ่งอำเภอดอนมดแดง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอบุณฑริก, อำเภอน้ำยืน, อำเภอนาจะหลวย และอำเภอสิรินธร
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา, อำเภอหัวตะพาน และกิ่งอำเภอลืออำนาจ
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอโขงเจียม, อำเภอศรีเมืองใหม่, อำเภอชานุมาน, อำเภอกุดข้าวปุ้น, อำเภอเสนางคนิคม, อำเภอตาลสุม และอำเภอโพธิ์ไทร
กีฬาฮอกกี้น้ำแข็งในเอเชียนเกมส์ฤดูหนาว 2025

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">ฮอกกี้น้ำแข็ง<br>ในฤดูหนาว 2025</td></tr>
<tr><th>สนาม</th><td> ฮาร์บินไอซ์ฮอกกี้อารีนา (ชาย)ลานสเก็ตนักศึกษามหาวิทยาลัยกีฬาแห่งฮาร์บิน
</td></tr><tr><td align="left" style="border-top:1px solid #aaa; padding:0.2em;">← 2017</td><td align="right" style="border-top:1px solid #aaa; padding:0.2em;">"2029"
 →</td></tr></table>
การแข่งขันกีฬาฮอกกี้น้ำแข็งในเอเชียนเกมส์ฤดูหนาว 2025 ที่ฮาร์บิน มณฑลเฮยหลงเจียง ประเทศจีน จะจัดขึ้นที่ฮาร์บินไอซ์ฮอกกี้อารีนา และ มหาวิทยาลัยกีฬาฮาร์บิน ระหว่างวันที่ 4–14 กุมภาพันธ์ ค.ศ. 2025
ทีมชายทั้งหมด 14 ทีม และทีมหญิง 7 ทีม จาก 14 คณะกรรมการโอลิมปิกแห่งชาติ (NOC) จะเข้าร่วมการแข่งขันสองรายการนี้
การคัดเลือก.
คณะกรรมการโอลิมปิกแห่งชาติ (NOC) 12 อันดับแรกในการจัดอันดับโลกของ IIHF ณ เดือนพฤษภาคม ค.ศ. 2024 ได้ผ่านการคัดเลือกสำหรับการแข่งขันประเภทชาย ในขณะที่ 8 อันดับแรกผ่านการคัดเลือกสำหรับการแข่งขันประเภทหญิง ต่อมา อินเดียและมาเก๊าได้เข้าร่วมการแข่งขันประเภทชาย ส่วนเกาหลีเหนือได้ถอนตัวจากการแข่งขันประเภทหญิง บาห์เรนได้แทนที่สหรัฐอาหรับเอมิเรตส์ในการแข่งขันประเภทชายในภายหลัง
โครงการสตาร์เกต

โครงการสตาร์เกต เป็นความร่วมมือระหว่างบริษัทด้านปัญญาประดิษฐ์ (AI) ที่ก่อตั้งโดยโอเพนเอไอ, ซอฟท์แบงก์, ออราเคิล และบริษัทลงทุน เอ็มจีเอ็กซ์ โครงการนี้มีแผนที่จะลงทุนสูงสุดถึง 500,000 ล้านเหรียญสหรัฐในโครงสร้างพื้นฐานด้านปัญญาประดิษฐ์ในสหรัฐอเมริกาภายในปี ค.ศ. 2029 โครงการนี้ได้เริ่มต้นในปี ค.ศ. 2022 และประกาศอย่างเป็นทางการเมื่อวันที่ 21 มกราคม ค.ศ. 2025 โดยประธานาธิบดี ดอนัลด์ ทรัมป์ ประธานเจ้าหน้าที่บริหารของซอฟท์แบงก์ มาซาโยชิ ซง จะเป็นประธานของโครงการนี้
ประวัติ.
โครงการนี้ได้ประกาศในงานแถลงข่าวที่ทำเนียบขาวเมื่อวันที่ 21 มกราคม ค.ศ. 2025 โดยประธานาธิบดี ดอนัลด์ ทรัมป์ พร้อมด้วย แซม ออลต์เมิน จากโอเพนเอไอ, ลาร์รีย์ เอลลิสัน จากออราเคิล และ มาซาโยชิ ซง จากซอฟท์แบงก์ที่เข้าร่วมงาน 
ทรัมป์กล่าวว่าโครงการจะเป็น "การพัฒนาโครงสร้างพื้นฐานด้านปัญญาประดิษฐ์ที่ใหญ่ที่สุดในประวัติศาสตร์" โดยเขาจะใช้คำประกาศฉุกเฉินเพื่อเร่งกระบวนการพัฒนาโครงการนี้โดยเฉพาะในด้านโครงสร้างพื้นฐานพลังงาน
โครงการนี้เริ่มต้นด้วยการลงทุนจำนวน 100,000 ล้านเหรียญสหรัฐ ซึ่งอาจเพิ่มขึ้นเป็น 500,000 ล้านเหรียญสหรัฐภายในปี ค.ศ. 2029 อย่างไรก็ตาม อีลอน มัสก์ ซีอีโอของเอ็กซ์เอไอ บริษัทคู่แข่งของโอเพนเอไอ อ้างว่าโครงการนี้ไม่มีการเงินเพียงพอที่จะทำตามระดับการลงทุนที่สัญญาไว้ แต่ออลต์เมินได้ปฏิเสธข้อกล่าวหานี้ ซีอีโอของเออาร์เอ็ม เรเน่ ฮาส กล่าวว่าการสนับสนุนทางการเงินเบื้องหลังโครงการนี้ "มั่นคงมาก"
โครงการนี้กำลังสร้างศูนย์ข้อมูล 10 แห่งในแอบิลน์ รัฐเท็กซัส และจะขยายไปยังรัฐอื่น ๆ ต่อไป โดยทรัมป์กล่าวว่าจะใช้คำสั่งบริหารเพื่อช่วยสร้างโครงสร้างพื้นฐานของโครงการนี้ โครงการใหม่นี้อ้างว่าจะสร้างงานมากกว่า 100,000 ตำแหน่งในสหรัฐอเมริกา แอลท์แมนกล่าวว่า ซอฟท์แบงก์จะรับผิดชอบด้านการเงินของโครงการนี้และโอเพนเอไอจะรับผิดชอบด้านการดำเนินงาน ทั้งนี้ เออาร์เอ็ม ไมโครซอฟต์ เอ็นวิเดีย ออราเคิล และโอเพนเอไอ จะเป็นพันธมิตรทางเทคโนโลยีหลักของโครงการนี้
คำว่า "สตาร์เกต" มาจากปี ค.ศ. 2024 เมื่อโอเพนเอไอและไมโครซอฟต์เริ่มพัฒนาซูเปอร์คอมพิวเตอร์ปัญญาประดิษฐ์มูลค่า 100,000 ล้านดอลลาร์สหรัฐ
งานประกาศผลรางวัลออสการ์ ครั้งที่ 97

งานประกาศผลรางวัลออสการ์ ครั้งที่ 97  เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2567 ถึง 31 ธันวาคม พ.ศ. 2567 มีกำหนดจัดขึ้นที่โรงละครดอลบี, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 2 มีนาคม พ.ศ. 2568 (ตามเวลาท้องถิ่น) ตรงกับเช้าวันจันทร์ที่ 3 มีนาคม พ.ศ. 2568 (ตามเวลาประเทศไทย) 
พิธีมอบรางวัลจะออกอากาศทางโทรทัศน์ในสหรัฐอเมริกาโดยเอบีซี อีกทั้งจะสตรีมสดพร้อมกันทางฮูลู และดิสนีย์+ (รวมถึง ดิสนีย์+ ฮอตสตาร์ ในบางประเทศ) ซึ่งเป็นการถ่ายทอดสดรางวัลออสการ์ครั้งแรกที่มีการสตรีมเช่นนี้ พิธีกรและนักแสดงตลก โคแนน โอ'ไบรอัน จะเป็นผู้ดำเนินรายการครั้งแรก พร้อมกับราช คาปูร์ และแคธี มัลแลน ที่กลับมารับหน้าที่เป็นผู้อำนวยการสร้าง
' ได้รับการเสนอเข้าชิงมากที่สุดจำนวน 13 สาขา ตามด้วย ' และ "" เรื่องละ 10 สาขา
ผู้ชนะรางวัล และผู้ได้รับการเสนอชื่อเข้าชิงรางวัล.
รางวัลออสการ์.
ผู้ชนะรางวัลจะอยู่ในลำดับแรกเป็น ตัวหนา และมีกริชคู่ (‡)
ผู้ประกาศผลรางวัล และการแสดง.
ต่อไปนี้เป็นรายชื่อผู้ประกาศผลรางวัล
ต่อไปนี้เป็นรายชื่อผู้แสดงในงานประกาศผลรางวัล
ประเทศบาห์เรนในเอเชียนเกมส์ฤดูหนาว 2025

บาห์เรน มีกำหนดเข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 บาห์เรนกลับมาเข้าร่วมการแข่งขันกีฬาเอเชียนเกมส์ฤดูหนาวหลังจากถอนตัวจากการแข่งขันในปี 2017
ผู้เข้าแข่งขัน.
ตารางด้านล่างนี้แสดงรายชื่อคณะผู้แทนจากบาห์เรนในแต่ละกีฬาและเพศ
ดาหลา บุปผา ฆาตกรรม

ดาหลา บุปผา ฆาตกรรม  เป็นละครโทรทัศน์แนวรหัสคดี ระทึกขวัญ ลึกลับ ปี 2568 จากการกำกับของฐานิกา เจนเจษฎา และเอลิซ่า เปียง นำแสดงโดยอุรัสยา เสปอร์บันด์, วชิรวิชญ์ วัฒนภักดีไพศาล, ณภัทร วิกัยรุ่งโรจน์ และชญานิษฐ์ ชาญสง่าเวช โดยออกอากาศทางสตรีมมิ่งชื่อดังอย่างเน็ตฟลิกซ์ในวันที่ 27 กุมภาพันธ์ พ.ศ. 2568
เนื้อเรื่อง.
"ดาหลา บุปผา ฆาตกรรม" เล่าเรื่องราวของ ดาหลา (อุรัสยา เสปอร์บันด์) นักจัดดอกไม้สาวสวยที่ได้รับมอบหมายให้จัดดอกไม้ในงานแต่งงานของ โอม อนุสรณ์ เอื้อเทพา (ณภัทร วิกัยรุ่งโรจน์) ว่าที่นายกรัฐมนตรีของไทย กับ ริสา นริสสา ตั้งสินทรัพย์ (ชญานิษฐ์ ชาญสง่าเวช) ลูกสาวของตระกูลมหาเศรษฐี แต่แล้ว โอม กลับถูกฆาตกรรมอย่างเป็นปริศนาในวันแต่งงาน ทำให้ดาหลาและทุกคนที่มีส่วนเกี่ยวข้องตกเป็นผู้ต้องสงสัย ดาหลาจึงต้องเข้าไปพัวพันกับความลับและเรื่องราวอื้อฉาวของสังคมชั้นสูงผู้ทรงอิทธิพล จนได้พบกับความลับดำมืดที่โยงใยเธอเข้าไปพบกับเรื่องราวในอดีตเกี่ยวกับตัวเธอเอง
โจว โซ่วจือ

โจว โซ่วจือ (เกิด 1 มกราคม ค.ศ. 1983) เป็นผู้บริหารธุรกิจชาวสิงคโปร์ ซึ่งดำรงตำแหน่งประธานเจ้าหน้าที่บริหาร (CEO) ของติ๊กต็อกแพลตฟอร์มวิดีโอออนไลน์ของไป่ต์แดนซ์บริษัทสัญชาติจีน ตั้งแต่ปี ค.ศ. 2021
ชีวิตในวัยเด็กและการศึกษา.
โจว เกิดเมื่อวันที่ 1 มกราคม ค.ศ. 1983 ในประเทศสิงคโปร์ พ่อของเขาทำงานเกี่ยวกับการก่อสร้าง และแม่ทำงานด้านการทำบัญชี หลังจากจบการศึกษาจากสถาบันฮวาชอง โจวเข้ารับการเกณฑ์ทหารในกองทัพสิงคโปร์
หลังจากปลดประจำการจากการเกณฑ์ทหาร โจวเข้าเรียนที่มหาวิทยาลัยคอลเลจลอนดอนในประเทศอังกฤษ เขาสำเร็จการศึกษาในปี ค.ศ. 2006 โดยได้รับปริญญาตรีด้านเศรษฐศาสตร์ ในปี ค.ศ. 2010 เขาสำเร็จการศึกษาระดับปริญญาโทบริหารธุรกิจจากโรงเรียนธุรกิจฮาร์วาร์ด ระหว่างการศึกษา เขาได้ฝึกงานช่วงฤดูร้อนที่เฟซบุ๊กก่อนที่จะมีการเสนอขายหุ้น IPO ของบริษัท โจวได้เป็นผู้นำการลงทุนใน JD.com, อาลีบาบา และ เสียวหมี่ นอกจากนี้ เขายังเป็นผู้นำทีมผู้ลงทุนระยะแรกในไป๋ต์แดนซ์ ในปี ค.ศ. 2013
ในปี ค.ศ. 2015 โจวได้เข้าร่วมกับเสียวหมี่ในตำแหน่งประธานเจ้าหน้าที่ฝ่ายการเงิน และในปี ค.ศ. 2019 เขาได้ดำรงตำแหน่งประธานฝ่ายธุรกิจต่างประเทศของเสียวหมี่
อาชีพ.
หลังสำเร็จการศึกษาจากมหาวิทยาลัยคอลเลจลอนดอนในปี ค.ศ. 2006 โจวทำงานเป็นนายธนาคารที่ Goldman Sachs ในลอนดอนเป็นเวลา 2 ปี ก่อนเข้าร่วมงานกับบริษัทดีเอสทีโกลบอลของยูริ มิลเนอร์ ที่บริษัทลงทุนรัสเซียดีเอสทีโกลบอล
ไบต์แดนซ์

ไบต์แดนซ์ (ByteDance) หรือ จื้อเจี๋ยเที่ยวต้ง  เป็นบริษัทเทคโนโลยีอินเทอร์เน็ตของประเทศจีน สำนักงานใหญ่อยู่ที่เขตไห่เตี้ยนของกรุงปักกิ่ง และจดทะเบียนในหมู่เกาะเคย์แมน
บริษัทก่อตั้งขึ้นในปี ค.ศ. 2012 โดยจาง อีหมิง, เหลียง หรู่ปัว และทีมงานอื่น ๆ โดยได้พัฒนาแพลตฟอร์มวิดีโอสั้นยอดนิยมติ๊กต็อกและโต่วอิน และบริษัทยังเป็นผู้พัฒนาแพลตฟอร์มข่าวโถวเถียว และแอพลิเคชันตัดต่อวิดีโอแคปคัท
ไบต์แดนซ์ได้ดึงดูดความสนใจจากหน่วยงานกำกับดูแลและสื่อในหลายประเทศเกี่ยวกับความปลอดภัย การเฝ้าระวัง และข้อกังวลเรื่อง การเซ็นเซอร์
ยูวัล ราฟาเอ็ล

ยูวัล ราฟาเอ็ล (เกิด 5 พฤศจิกายน ค.ศ. 2000) เป็นนักร้องชาวอิสราเอล เธอชนะการประกวดเพลง"ไรซิงสตาร์" ฤดูกาลที่ 11 และจะเป็นตัวแทนของอิสราเอลในการประกวดเพลงยูโรวิชันปี 2025 ซึ่งจัดขึ้นที่บาเซิล ประเทศสวิตเซอร์แลนด์ ด้วยเพลง "นิวเดย์วิลล์ไรส์"
เธอรอดชีวิตจากการสังหารหมู่ที่เทศกาลดนตรีในเรอิม ซึ่งเป็นส่วนหนึ่งของการโจมตีอิสราเอลโดยฮะมาส พ.ศ. 2566 โดยเธอได้รับบาดเจ็บและซ่อนตัวอยู่ในสถานพักพิงแห่งความตายใกล้คิบบุตซ์เบรี
ชีวิตและการทำงาน.
ราฟาเอ็ลเกิด เติบโต และได้รับการศึกษาในราอานานา ประเทศอิสราเอล โดยเป็นลูกสาวของเลียตและทซวิกา ราฟาเอ็ล เมื่ออายุได้ 6 ขวบ เธอได้ย้ายไปอยู่กับพ่อแม่ที่ประเทศสวิตเซอร์แลนด์ ซึ่งพวกเขาอาศัยอยู่ได้ประมาณสามปี ในช่วงวัยรุ่น เธอได้เรียนการละครและภาษาอาหรับที่ราอานานา
ราฟาเอ็ลรอดชีวิตจากการสังหารหมู่ที่เทศกาลดนตรีในเรอิม ซึ่งผู้ก่อการร้ายจากกลุ่มฮะมาสได้เข้าโจมตี สังหาร และลักพาตัวผู้เข้าร่วมงาน เธอได้ซ่อนตัวอยู่ในที่พักพิงแห่งความตาย ใกล้กับคิบบุตซ์เบรี หลังจากที่ผู้ก่อการร้ายขว้างระเบิดมือเข้าไปในที่พักพิง เธอได้ทำท่าทีเสแสร้งว่าเสียชีวิต ซึ่งสุดท้ายเธอก็ได้รอดชีวิต ในสุนทรพจน์ต่อหน้าคณะมนตรีสิทธิมนุษยชนแห่งสหประชาชาติ เธอเล่าถึงความเลวร้ายที่เธอได้เห็นระหว่างการโจมตี เธอยังอ้างว่ารู้สึกไม่เป็นมิตรจากผู้เข้าร่วมงานที่สหประชาชาติเมื่อเธอเดินด้วย ริบบิ้นสีเหลือง ซึ่งเป็นสัญลักษณ์แห่งความสามัคคีกับตัวประกันอิสราเอลที่ยังคงถูกกลุ่มฮามาสจับตัวไว้
เมื่อวันที่ 19 พฤศจิกายน ค.ศ. 2024 เธอได้เข้าร่วมการออดิชันสำหรับ "ไรซิงสตาร์" เธอแสดงเพลง "แอนีวัน" ของเดมี โลวาโต และผ่านเข้าสู่รอบต่อไปด้วยคะแนน 98% เธอประสบความสำเร็จในการคัดเลือกระดับกลุ่ม ซึ่งออกอากาศเมื่อวันที่ 31 ธันวาคม ตลอดการแข่งขัน เธอได้แสดงเพลงมากมาย รวมถึง "มงนามูร์" ในรอบรองชนะเลิศรอบแรก ราฟาเอ็ลได้สิทธิ์เข้าสู่รอบชิงชนะเลิศด้วยการแสดงเพลง "วอร์ริเออร์" ของเดมี โลวาโต รอบชิงชนะเลิศออกอากาศเมื่อวันที่ 22 มกราคม ค.ศ. 2025 ในส่วนแรกเธอแสดงเพลง "แดนซิงควีน" ของแอ็บบา ตามด้วยเพลง "ไรติงส์ออนเดอะวอลล์" ของแซม สมิธ เธอได้อันดับหนึ่งและได้รับเลือกให้เป็นตัวแทนของอิสราเอลในการประกวดเพลงยูโรวิชัน 2025 ซึ่งจะจัดขึ้นที่เมืองบาเซิล ประเทศสวิตเซอร์แลนด์
ชีวิตส่วนตัว.
เธออาศัยอยู่ในราอานานา ป้าของเธอคือนักธุรกิจสาวชื่อโรนิต ราฟาเอ็ล
ซานมิเกล (ประเทศเอลซัลวาดอร์)

ซานมิเกล  เป็นนครทางตะวันออกของประเทศเอลซัลวาดอร์ เป็นเมืองที่มีประชากรมากเป็นอันดับ 3 ของประเทศ ตั้งอยู่ระยะห่าง ทางทิศตะวันออกของเมืองหลวงซานซัลวาดอร์ ซานมิเกลเป็นเมืองหลักของจังหวัดซานมิเกลและยังเป็นเทศบาลด้วย ประชากรของเมืองในปี 2024 มีจำนวน 290,612 คน
ลินเดน (ประเทศกายอานา)

ลินเดน  เป็นเมืองที่ใหญ่เป็นอันดับสองในประเทศกายอานา รองจากจอร์จทาวน์ และเป็นเมืองหลักของแคว้นอัปเปอร์เดเมอแรรา-เบอร์บีซ ตั้งอยู่ที่ระดับความสูง ประกาศตั้งเป็นเมืองเมื่อ ค.ศ. 1970 เมืองตั้งอยู่ริมฝั่งแม่น้ำเดเมอแรรา เมืองมีประชากร 27,277 คน จากข้อมูล ค.ศ. 2012
อำเภอพนมศก

พนมศก หรือ ภนุมซรก ("ภนํสฺรุก"; แปลตรงตัว#เปลี่ยนทาง 'เมืองภูเขา') เป็นอำเภอทางทิศตะวันออกของจังหวัดบันทายมีชัย ทางตะวันตกเฉียงเหนือของประเทศกัมพูชา เมืองหลักของอำเภอนี้คือเมืองพนมศก ตั้งอยู่ห่างจากศรีโสภณ ซึ่งเป็นเมืองหลัก ไปทางทิศตะวันออกเฉียงเหนือประมาณ 52 กิโลเมตรทางถนน อำเภอพนมศกเป็นอำเภอที่อยู่ทางตะวันออกสุดของจังหวัดบันทายมีชัย อำเภอนี้มีอาณาเขตติดกับจังหวัดเสียมราฐและจังหวัดอุดรมีชัยทางทิศตะวันออก ไม่มีถนนสายหลักภายในอำเภอนี้และค่อนข้างเงียบสงบ
สามารถเข้าสู่อำเภอนี้ได้โดยทางถนนจากเมืองศรีโสภณ (52 กิโลเมตร) หรือเมืองเสียมราฐ (70 กิโลเมตร) แม้ว่าจะไม่มีถนนสายหลัก แต่ก็มีถนนสายรองจำนวนมากที่วิ่งผ่านจากใจกลางเมืองไปยังอำเภอใกล้เคียง ได้แก่ อำเภอกระลัญ, อำเภอจงกาล, อำเภอสวายเจก และอำเภอพระเนตรพระ อำเภอนี้ครอบคลุมพื้นที่ชุ่มน้ำที่สำคัญและอ่างเก็บน้ำขนาดใหญ่สมัยกัมพูชาประชาธิปไตยที่ชื่อว่า "อ่างตรอเปียงทมอ"  เนื่องจากพื้นที่ห่างไกลที่ค่อนข้างโดดเดี่ยว พื้นที่ชุ่มน้ำเหล่านี้จึงเป็นที่อยู่อาศัยของสายพันธุ์นกหายากและใกล้สูญพันธุ์จำนวนมาก และพื้นที่ 10,000 เฮกตาร์ภายในอำเภอนี้ได้รับการประกาศให้เป็นเขตอนุรักษ์ธรรมชาติเพื่อการอนุรักษ์สายพันธุ์นกเหล่านี้
อ่างตรอเปียงทมอ.
เขตรักษาพันธุ์นกกระเรียนอ่างตรอเปียงทมอ  ตั้งอยู่ใจกลางอำเภอ เป็นเขตคุ้มครองที่ได้รับการประกาศเป็นราชกิจจานุเบกษาเมื่อวันที่ 1 มกราคม พ.ศ. 2542 เขตรักษาพันธุ์ครอบคลุมพื้นที่ 10,250 เฮกตาร์ และตั้งอยู่ที่ละติจูด 13° 52' 7" เหนือ, 103° 18' 4" ตะวันออก เขตสงวนแห่งนี้ถูกกำหนดไว้เพื่อปกป้องนกกระเรียนไทยตะวันออกที่หายาก  ก่อนที่จะมีการค้นพบนกกะเรียนที่ตระเพลทะมา เชื่อกันว่ามีนกชนิดนี้เหลืออยู่ไม่ถึง 1,000 ตัวทั่วโลก
ที่ตั้ง.
อำเภอพนมศกตั้งอยู่ทางทิศตะวันออกของจังหวัดและมีอาณาเขตติดกับจังหวัดเสียมราฐและจังหวัดอุดรมีชัย หากมองจากทางเหนือตามเข็มนาฬิกา อำเภอพนมศกจะมีอาณาเขตติดกับอำเภอบ็อนเตียย์อ็อมปึลและอำเภอจงกาลของจังหวัดอุดรมีชัยไปทางเหนือ อาณาเขตด้านตะวันออกของอำเภอมีอาณาเขตติดกับอำเภอเสร็ยสนำและอำเภอกระลัญของจังหวัดเสียมราฐ แม่น้ำสะเร็งยังเป็นส่วนหนึ่งของเขตแดนอำเภอทางทิศตะวันออกด้วย ทางใต้ของอำเภอนี้มีอาณาเขตติดต่อกับอำเภอพระเนตรพระ จังหวัดบันทายมีชัย ชายแดนด้านตะวันตกของอำเภอนี้ติดต่อกับอำเภอสวายเจกและอำเภอถมอปวกของจังหวัดบันทายมีชัย
การปกครอง.
นาย ยิม สัมนัง เป็นนายอำเภอพนมศก เขารายงานต่อนายอัม เรียตรีย์ ผู้ว่าราชการจังหวัดบันทายมีชัย ตารางต่อไปนี้แสดงหมู่บ้านในอำเภอพนมศกจำแนกตามตำบล
ประชากร.
อำเภอนี้แบ่งย่อยออกเป็น 6 ตำบล ("คุ้ม") และ 55 หมู่บ้าน ("ภูมิ") จากสำมะโนประชากร พ.ศ. 2541 พบว่าประชากรของอำเภอนี้มีทั้งหมด 45,251 คน ใน 8,675 ครัวเรือน ในปี พ.ศ. 2541 ประชากรดังกล่าวประกอบด้วยชาย 21,768 คน (ร้อยละ 48.1) และหญิง 23,483 คน (ร้อยละ 51.9) อำเภอพนมศกมีประชากรมากกว่า 45,000 คน ซึ่งถือเป็นอำเภอหนึ่งที่มีประชากรน้อยที่สุดในจังหวัดบันทายมีชัย มีเพียงอำเภอมาลัยเท่านั้นที่มีขนาดเล็กกว่า ขนาดครัวเรือนโดยเฉลี่ยในพนมศกคือ 5.2 คนต่อครัวเรือน ซึ่งเท่ากับค่าเฉลี่ยในพื้นที่ชนบทของกัมพูชา (5.2 คน) อัตราส่วนทางเพศในเขตนี้คือร้อยละ 92.7 โดยมีผู้หญิงมากกว่าผู้ชายเล็กน้อย
กูลู

กูลู (Gulu) เป็นนครในภูมิภาคเหนือของประเทศยูกันดา เป็นศูนย์กลางทางการค้าและการปกครองของ เขตกูลู
พิกัดของเมืองตั้งอยู่ที่ 2°46'54.0"N 32°17'57.0"E. ตั้งอยู่ห่างจากกัมปาลา เมืองหลวงและเมืองที่ใหญ่ที่สุดของยูกันดา ระยะทาง โดยทางถนน กูลูมีให้บริการสนามบินกูลู
มาเตรา

มาเตรา (, ; มาเตรา: ,) เป็นเมืองและเมืองหลักของจังหวัดมาเตราในแคว้นบาซีลีคาตา ทางตอนใต้ของประเทศอิตาลี มีประวัติศาสตร์การอยู่อาศัยต่อเนื่องย้อนกลับไปถึงยุคหินเก่า (10,000 ปีก่อนคริสต์ศักราช) 
เมืองมาเตราตั้งอยู่บนฝั่งขวาของแม่น้ำกราวีนา
หฺวาง เหรินซฺวิน

หฺวาง เหรินซฺวิน (เกิด 17 กุมภาพันธ์ ค.ศ. 1963) หรือ เจนซุน "เจ็นเซิน" หฺวางหฺวาง เหรินซฺวิน (Jen-Hsun "Jensen" Huang) เป็นนักธุรกิจ วิศวกรไฟฟ้า และผู้ใจบุญชาวไต้หวัน-อเมริกัน ซึ่งดำรงตำแหน่งประธานและผู้ร่วมก่อตั้ง รวมถึงซีอีโอของเอ็นวิเดียบริษัทผู้ผลิตเซมิคอนดักเตอร์ที่ใหญ่ที่สุดในโลก ณ เดือนมกราคม ค.ศ. 2025 นิตยสาร "ฟอบส์" ได้ประเมินทรัพย์สินของเขาไว้ที่ 130.5 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับที่ 9 ของโลก
หฺวาง เหรินซฺวินเกิดในครอบครัวผู้อพยพชาวไต้หวัน-อเมริกัน โดยเขาเติบโตในไต้หวันและประเทศไทย ก่อนจะย้ายไปยังสหรัฐอเมริกา ซึ่งเขาเคยศึกษาอยู่ในรัฐ เคนทักกี และ โอเรกอน หลังสำเร็จการศึกษาจากมหาวิทยาลัยสแตนฟอร์ด เขาได้ก่อตั้งบริษัทเอ็นวิเดียในปี ค.ศ. 1993 จากร้านอาหารเดนนีส์แห่งหนึ่งขณะอายุ 30 ปี และดำรงตำแหน่งประธานและซีอีโอนับตั้งแต่นั้นเป็นต้นมา หฺวาง เหรินซฺวินได้นำบริษัทให้ผ่านพ้นช่วงใกล้ล้มละลายช่วงปี ค.ศ. 1990 และขยายกิจการไปยังการผลิต หน่วยประมวลผลกราฟิกส์ คอมพิวเตอร์ประสิทธิภาพสูง และ ปัญญาประดิษฐ์ 
ภายใต้การนำของหฺวาง เหรินซฺวิน เอ็นวิเดียเติบโตอย่างรวดเร็วในช่วงยุคบูมของเอไอ และมีมูลค่าตลาดถึง 3 ล้านล้านดอลลาร์สหรัฐ แซงหน้าไมโครซอฟต์, แอมะซอน และเมตาแพลตฟอร์ม ในเดือนมิถุนายน ค.ศ. 2024 เอ็นวิเดียได้แซงหน้าไมโครซอฟต์กลายเป็น "บริษัทที่มีมูลค่าสูงที่สุดในโลก" ด้วยมูลค่าตลาด 3.34 ล้านล้านดอลลาร์สหรัฐ ในปี ค.ศ. 2021 และ ค.ศ. 2024 นิตยสาร"ไทม์" ได้ยกย่องหฺวาง เหรินซฺวินให้เป็นหนึ่งในบุคคลที่ทรงอิทธิพลที่สุดในโลก
อำเภอพระเนตรพระ

พระเนตรพระ หรือ เปรียะฮ์เนตรเปรียะฮ์ ("พระเนตรพระ"; แปลตรงตัว#เปลี่ยนทาง 'ดวงตาพระ') เป็นอำเภอทางทิศตะวันออกของจังหวัดบันทายมีชัย ทางตะวันตกเฉียงเหนือของประเทศกัมพูชา เมืองหลักของอำเภอนี้คือเมืองพระเนตรพระ ซึ่งตั้งอยู่ห่างจากเมืองหลักของจังหวัดศรีโสภณไปทางทิศตะวันออกประมาณ โดยทางถนน อำเภอพระเนตรพระเป็นหนึ่งในอำเภอที่อยู่ทางตะวันออกสุดของจังหวัดบันทายมีชัย อำเภอนี้มีอาณาเขตติดกับจังหวัดเสียมราฐและจังหวัดพระตะบองทางทิศตะวันออกและทิศใต้ตามลำดับ แม่น้ำสายหลัก 2 สาย ได้แก่ แม่น้ำสังแกและแม่น้ำมงคลบุรีไหลผ่านอำเภอนี้
สามารถเดินทางไปยังอำเภอนี้ได้ทางถนนจากศรีโสภณ  และเสียมราฐ  อำเภอพระเนตรพระเป็นหนึ่งในอำเภอที่ใหญ่ที่สุดในจังหวัดบันทายมีชัยหากวัดตามพื้นที่ และมีเพียงอำเภอถมอปวกเท่านั้นที่มีขนาดใหญ่กว่า ทางหลวงหมายเลข 6 ซึ่งเริ่มต้นที่เมืองสกุน จังหวัดกำปงจาม และสิ้นสุดที่ศรีโสภณซึ่งแบ่งอำเภอออกเป็นสองส่วน โดยวิ่งจากตะวันออกไปตะวันตก ถนนเล็ก ๆ หลายสายเชื่อมต่ออำเภอนี้กับอำเภอพนมศกและอำเภอมงคลบุรี
เขื่อนแม่ม่าย.
เขื่อนของเขมรแดงที่มีความยาว ซึ่งยังไม่เสร็จสมบูรณ์ในอำเภอพระเนตรพระ เป็นที่รู้จักกันในชื่อ "เขื่อนแม่ม่าย"[] เขื่อนได้รับความสนใจมากขึ้นเนื่องจากชื่อหนังสือชื่อ หรือในภาษาอังกฤษคือ เขียนโดย เดนีส อัฟฟอนโซ หญิงชาวฝรั่งเศส
ที่ตั้ง.
อำเภอพระเนตรพระตั้งอยู่ทางทิศตะวันออกของจังหวัดและมีอาณาเขตติดกับจังหวัดเสียมราฐและจังหวัดพระตะบอง หากอ่านจากทางเหนือตามเข็มนาฬิกา อำเภอพระเนตรมีอาณาเขตติดกับอำเภอพนมศกทางเหนือ อาณาเขตด้านตะวันออกของอำเภอมีอาณาเขตติดกับอำเภอกระลัญ จังหวัดเสียมราฐ ทิศใต้ มีอาณาเขตติดต่อกับอำเภอเอกพนม จังหวัดพระตะบอง และอำเภอมงคลบุรี จังหวัดบันทายมีชัย พรมแดนด้านตะวันตกของอำเภอนี้มีการแบ่งปันกับเทศบาลศรีโสภณและอำเภอสวายเจกของจังหวัดบันทายมีชัย
การปกครอง.
นายอำเภอพระเนตรพระรายงานต่อนายอองอวน ผู้ว่าราชการจังหวัดบันทายมีชัย ตารางต่อไปนี้แสดงหมู่บ้านในอำเภอพระเนตรพระ จำแนกตามตำบล
ประชากร.
อำเภอนี้แบ่งย่อยออกเป็น 9 ตำบล ("คุ้ม") และ 119 หมู่บ้าน ("ภูมิ") จากสำมะโนประชากร พ.ศ. 2541 พบว่าประชากรของอำเภอนี้มี 70,673 คน ใน 13,232 ครัวเรือน ในปี พ.ศ. 2541 ประชากรดังกล่าวประกอบด้วยชาย 33,944 คน (ร้อยละ 48.0) และหญิง 36,729 คน (ร้อยละ 52.0) อำเภอพระเนตรพระมีประชากรมากกว่า 70,000 คน มีจำนวนประชากรเฉลี่ยในเขตจังหวัดบันทายมีชัย ขนาดครัวเรือนโดยเฉลี่ยในพระเนตรพระคือ 5.3 คนต่อครัวเรือน ซึ่งมากกว่าค่าเฉลี่ยในพื้นที่ชนบทของกัมพูชาเล็กน้อย (5.2 คน) อัตราส่วนทางเพศในเขตนี้คือร้อยละ 92.4 โดยมีผู้หญิงมากกว่าผู้ชายอย่างมีนัยสำคัญ
ประเทศออสเตรเลียในการประกวดเพลงยูโรวิชัน

ประเทศออสเตรเลียได้เข้าร่วมการประกวดเพลงยูโรวิชันทั้งหมด 9 ครั้ง โดยเข้าร่วมครั้งแรกในการแข่งขันปี 2015 โดยเอสบีเอส สถานีโทรทัศน์ประจำชาติ ได้รับคำเชิญพิเศษจากสหภาพการแพร่สัญญาณวิทยุและโทรทัศน์แห่งยุโรป (อีบียู) ในการเข้าร่วม นับเป็นเพียงประเทศเดียวนอกเขตการแพร่ภาพกระจายเสียงยุโรปที่เข้าร่วมการประกวดเพลงยูโรวิชัน
ออสเตรเลียทำผลงานติดสิบอันดับแรกทั้งหมดห้าครั้ง โดยผลงานที่ดีที่สุดคืออันดับที่สองด้วยเพลง "ซาวด์ออฟไซเลนส์" โดยดามิ อิม ในการประกวดปี 2016 ตามด้วย "ทูไนต์อะเกน" ของกาย เซบาสเตียนด้วยอันดับที่ห้าในการประกวดปี 2015 รวมถึง "ดอนต์คอมอีซีย์" โดยไอเซยาห์, "ซีโร่แกร์วิตี" โดยเคต มิลเลอร์-ไฮด์เก, และ "พรอมิส" โดยวอยเอจเจอร์ ซึ่งได้อันดับที่เก้าในการประกวดปี 2017, 2019, และ 2023 ตามลำดับ
เดิมทีการเข้าร่วมการประกวดของออสเตรเลียเในปี 2015 นั้นถูกกำหนดให้เป็นกิจกรรมครั้งเดียว โดยมีแผนว่าจะทำการแสดงอีกครั้งในปีถัดไปหากได้รับชัยชนะ แต่ต่อมาได้รับการยืนยันในเดือนพฤศจิกายน ค.ศ. 2015 โดยเอสเวียเทียว่าออสเตรเลียจะเข้าร่วมการประกวดปี 2016 และออสเตรเลียก็ได้เข้าร่วมการประกวดทุกครั้งนับแต่นั้นมา
การประกวดนี้สามารถดึงดูดผู้ชมจำนวนมากให้กับเอสบีเอส และสร้างฐานแฟนคลับที่กว้างขวางทั่วประเทศ เนื่องจากความแตกต่างของเวลาในเมืองเจ้าภาพในยุโรป การประกวดจึงมักออกอากาศเวลา 05:00 น. เวลามาตรฐานตะวันออกของออสเตรเลีย (AEST) การประกวดได้รับการนำเสนอในสื่อกระแสหลักอย่างแพร่หลายในประเทศ
รายชื่อบริษัทมหาชนตามมูลค่าตลาด

รายการต่อไปนี้คือรายชื่อบริษัทจดทะเบียนในตลาดหลักทรัพย์ที่มีมูลค่าหลักทรัพย์ตามราคาตลาดสูงที่สุด ซึ่งบางครั้งเรียกว่า "มูลค่าตลาด" ของบริษัท:
มูลค่าหลักทรัพย์ตามราคาตลาดคำนวณโดยการคูณ ราคาหุ้น ของบริษัทในวันที่เลือกและจำนวน หุ้นที่ออกแล้ว ในวันนั้น รายการนี้แสดงเป็น ล้านดอลลาร์สหรัฐ โดยใช้ค่าอัตราแลกเปลี่ยนจากวันที่เลือกเพื่อแปลงสกุลเงินอื่น ๆ
บริษัทมูลค่าหลายล้านล้านดอลลาร์.
ตารางด้านล่างแสดงรายชื่อบริษัททั้งหมดที่เคยมีมูลค่าตลาดเกิน 1 ล้านล้านดอลลาร์ในช่วงใดช่วงหนึ่ง, วันที่ที่มูลค่าตลาดของพวกเขาผ่าน 1 ล้านล้านดอลลาร์ครั้งแรก และมูลค่าตลาดสูงสุดของพวกเขา 
หมายเหตุ.
<templatestyles src="Reflist/styles.css" />
เคียวกูชิน

เคียวกูชิน  เป็นรูปแบบหนึ่งของคาราเต้มีต้นกำเนิดในประเทศญี่ปุ่น เป็นกีฬาปะทะเต็มรูปแบบในลักษณะการต่อสู้แบบยืนสู้ มีรากฐานมาจากปรัชญาการพัฒนาตนเอง วินัย และการฝึกหนัก
เคียวกูชินไคกัง เป็นองค์กรศิลปะการต่อสู้ที่ก่อตั้งขึ้นในปี ค.ศ. 1964 โดยชาวเกาหลี-ญี่ปุ่น นามว่า มัส โอยามะ ก่อตั้งอย่างเป็นทางการนาม องค์กรคาราเต้นานาชาติ ก่อนหน้านี้สถาบันนี้รู้จักกันในชื่อ โอยามะโดโจะ ตั้งแต่ปี 1964 เคียวกูชินได้แพร่หลายไปสู่กว่า 120 ประเทศ เป็นหนึ่งในองค์กรศิลปะการต่อสู้ที่ใหญ่ที่สุดในโลก และในญี่ปุ่นเองด้วย  [ "" ]
อำเภอโอ-จเริว

โอ-จเริว (แปลตรงตัว#เปลี่ยนทาง 'คูน้ำลึก') เป็นอำเภอทางตะวันตกของจังหวัดบันทายมีชัย ทางตะวันตกเฉียงเหนือของประเทศกัมพูชา อำเภอโอ-จเริวเป็นหนึ่งในอำเภอที่อยู่ตะวันตกสุดของจังหวัดบันทายมีชัย อำเภอนี้ติดกับประเทศไทยและปอยเปตและมีจุดผ่านแดนระหว่างประเทศยอดนิยมซึ่งเป็นที่ตั้งของคาสิโนจำนวนมาก
สามารถเข้าสู่อำเภอนี้ได้โดยทางรถยนต์จากศรีโสภณ (48 กิโลเมตร) และกรุงเทพมหานคร (230 กิโลเมตร) ทางหลวงหมายเลข 5 วิ่งจากตะวันออกไปตะวันตกผ่านอำเภอนี้และสิ้นสุดที่กรุงพนมเปญ แม้ว่าจะมีจุดผ่านแดนอย่างเป็นทางการเพียงแห่งเดียวถัดจากอำเภอนี้ แต่ถนนเล็ก ๆ จำนวนมากในเขตนี้ยังมีเส้นทางไปยังสถานที่ต่าง ๆ บนชายแดน
การปกครอง.
นายอำเภอโอ-จเริว รายงานต่อนายออง อวน ผู้ว่าราชการจังหวัดบันทายมีชัย ตารางต่อไปนี้แสดงหมู่บ้านในอำเภอโอ-จเริวจำแนกตามตำบล
ประชากร.
อำเภอนี้แบ่งย่อยออกเป็น 7 ตำบล ("คุ้ม") และ 49 หมู่บ้าน ("ภูมิ")
สึชิอูระ

สึชิอูระ  เป็นนครตั้งอยู่ในจังหวัดอิบารากิ ประเทศญี่ปุ่น จากข้อมูลเมื่อ ค.ศ. 2024 (2024)[ [update]] นครมีประชากร 142,181 คน จาก 66,629 หลังคาเรือน และมี ความหนาแน่นประชากร 1,157 คนต่อตารางกิโลเมตร สัดส่วนของประชากรที่มีอายุมากกว่า 65 ปี คือ 29.7% เมืองมีพื้นที่ มีผู้อาศัยราว 3,000 คน ไม่ใช่ชาวญี่ปุ่น โดยสัดส่วนส่วนใหญ่เป็นชาวฟิลิปปินส์ จีนและบราซิล
กาโรลินา มาริน

กาโรลินา มาริอา มาริน มาร์ติน (เกิดวันที่ 15 มิถุนายน ค.ศ. 1993) เป็นนักแบดมินตันชาวสเปน เธอเป็นผู้ชนะเลิศโอลิมปิก ชนะเลิศระดับโลก 3 ครั้ง และชนะเลิศในยุโรป 8 ครั้ง เธอเคยเป็นมือวางอันดับ 1 ในการจัดอันดับระดับโลกของบีดับเบิลยูเอฟประเภทหญิงเดี่ยวเป็นเวลา 66 สัปดาห์ เธอได้รางวัลชนะเลิศระดับโลกในปี 2014, 2015 และ 2018 ทำให้เป็นผู้เล่นหญิงเดี่ยวคนที่สองที่ได้รางวัลนี้สามครั้ง (หลังจากหาน อ้ายผิง) มารินเป็นผู้เล่นเพียงคนเดียวในประวัติศาสตร์ที่ได้เหรียญทองอย่างน้อย 7 เหรียญในการแข่งขันชิงแชมป์ระดับทวีปประเภทเดี่ยว (ประเภทบุคคล) ได้ตำแหน่งชนะเลิศยุโรปทุกครั้งตั้งแต่ ค.ศ. 2014 และตำแหน่งยูโรเปียนเกมส์ใน ค.ศ. 2023 เธอยังได้เหรียญทองโอลิมปิกประเภทหญิงเดี่ยวในโอลิมปิกฤดูร้อน 2016 ทำให้เป็นผู้หญิงที่ไม่ใช่ชาวเอเชียคนเดียวที่ได้เหรียญทองแบดมินตันเดี่ยวในโอลิมปิก
มารินได้รับการแต่งตั้งเป็นแบรนด์แอมบาสเดอร์ของลาลีกาและเมลิอาโฮเท็ลส์อินเตอร์เนชันเนลเพื่อโปรโมตให้กับประเทศอื่น ๆ ใน ค.ศ. 2024 มารินได้รับรางวัลเจ้าหญิงแห่งอัสตูเรียสอะวอร์ดสาขากีฬา
ชีวิตช่วงต้น.
มารินเคยเป็นนักเต้นฟลาเมงโกอย่างกระตือรือร้นในวัยเด็ก หลังเพื่อนของเธอทำให้เธอรู้จักกับแบดมินตัน เธอตกหลุมรักกีฬานี้จนตัดสินใจหยุดเต้นและเล่นแบดมินตันเต็มตัว ตอนอายุ 8 ขวบ เธอเริ่มเล่นแบดมินตันที่ IES La Orden ในเวลบา เธอจำต้องออกจากบ้านเกิดและครอบครัวของเธอตั้งแต่วัยเด็กเพื่อเดินทางไกลไปยังกรุงมาดริดเพื่อฝึกซ้อมในศูนย์แห่งชาติ
อำเภอถมอปวก

ถมอปวก (แปลตรงตัว#เปลี่ยนทาง 'หินที่พังทลาย') เป็นอำเภอทางตอนเหนือของจังหวัดบันทายมีชัย ทางตะวันตกเฉียงเหนือของประเทศกัมพูชา เมืองหลวงของอำเภอนี้คือเมืองถมอปวก ตั้งอยู่ห่างจากเมืองหลักของเทศบาลศรีโสภณไปทางเหนือประมาณ 42 กิโลเมตรทางถนน ทิศตะวันตกติดกับจังหวัดอุดรมีชัย ทิศตะวันออกเฉียงเหนือติดกับประเทศไทย ไม่มีทางหลวงสายใดวิ่งผ่านอำเภอนี้ แต่มีถนนหมายเลข 56 จากเมืองศรีโสภณไปยังเมืองสำโรงในจังหวัดอุดรมีชัยที่ตัดผ่านอำเภอนี้จากเหนือจรดใต้ เขตนี้เป็นที่ตั้งของกลุ่มวัดขนาดใหญ่ของบันทายฉมาร์ วัดแห่งนี้สร้างขึ้นในช่วงปลายคริสต์ศตวรรษที่ 12 หรือต้นคริสต์ศตวรรษที่ 13 โดยพระเจ้าชัยวรมันที่ 7 และเป็นสถานที่ท่องเที่ยวที่ไม่ซับซ้อน
สามารถเดินทางไปยังอำเภอนี้ได้ทางถนนจากศรีโสภณ (42 กิโลเมตร) เมืองพระตะบอง (110 กิโลเมตร) เมืองเสียมราฐ (144 กิโลเมตร) และเมืองสำโรง (71 กิโลเมตร) อำเภอถมอปวกเป็นอำเภอที่ใหญ่ที่สุดในจังหวัดบันทายมีชัยหากแบ่งตามพื้นที่ แต่มีประชากรค่อนข้างน้อยเนื่องจากตั้งอยู่ห่างไกล พื้นที่ส่วนใหญ่ของอำเภอโดยเฉพาะทางภาคตะวันตกเฉียงเหนือติดกับประเทศไทย ส่วนใหญ่ไม่มีผู้คนอาศัยอยู่ มีจุดผ่านแดนอย่างเป็นทางการกับประเทศไทย 1 แห่ง คือ ที่ตำบลโกอุกฺ โรมิเอตฺ ถนนสายหนึ่งของจังหวัดเริ่มต้นที่ชายแดนและวิ่งไปทางตะวันออกเฉียงใต้ผ่านอำเภอไปจนถึงทางแยกที่ตำบลโสร่ง ในอำเภอสวายเจก ถนนสายอื่นของจังหวัดวิ่งไปทางเหนือจากตำบลบันทายฉมาร์ บนถนนหมายเลข 56 สู่อำเภอบ็อนเตียย์อ็อมปึลในจังหวัดอุดรมีชัย ถนนเล็ก ๆ จำนวนมากยังวิ่งไปจนถึงชายแดนไทยในส่วนตะวันตกเฉียงเหนือของอำเภอ
บันทายฉมาร์.
อำเภอถมอปวกเป็นที่ตั้งของกลุ่มวัดบันทายฉมาร์อันยิ่งใหญ่ วัดนี้ได้รับมอบหมายให้สร้างในคริสต์ศตวรรษที่ 12 โดยพระเจ้าชัยวรมันที่ 7 เพื่อเป็นเกียรติแก่แม่ทัพสี่นายและมกุฎราชกุมารอินทรวรมันซึ่งเป็นลูกชายของเขา กลุ่มวัดมีพื้นที่มากกว่า 500,000 ฟุต (46,500 ตารางเมตร) และเนื่องจากตั้งอยู่ห่างไกลและใกล้กับชายแดนไทย จึงทำให้เป็นเป้าหมายการปล้นสะดมจำนวนมากมาตั้งแต่คริสต์ทศวรรษ 1980 ในอดีตผู้ปล้นสะดมได้รื้อกำแพงทั้งหมดของวิหารเพื่อเอารูปแกะสลักและภาพนูนต่ำออกไป สมบัติเหล่านี้จะถูกขายในตลาดมืดโบราณวัตถุที่ผิดกฎหมาย
ที่ตั้ง.
อำเภอถมอปวกตั้งอยู่ทางตอนเหนือสุดของจังหวัดและมีอาณาเขตติดต่อกับจังหวัดสระแก้วของประเทศไทย จากทิศเหนือตามเข็มนาฬิกา อำเภอถมอปวกมีอาณาเขตติดกับอำเภอตาพระยาของประเทศไทยไปทางทิศตะวันตกเฉียงเหนือ และติดกับอำเภอบ็อนเตียย์อ็อมปึลของจังหวัดอุดรมีชัยไปทางทิศตะวันออกเฉียงเหนือ อาณาเขตด้านตะวันออกของอำเภอมีอาณาเขตติดต่อกับอำเภอพนมศก ทิศใต้มีอาณาเขตติดต่อกับอำเภอสวายเจก อาณาเขตด้านตะวันตกของอำเภอนี้ติดต่อกับอำเภอตาพระยา จังหวัดสระแก้ว ของประเทศไทย
การปกครอง.
นายอำเภอ รายงานต่อ ผู้ว่าราชการจังหวัดบันเตียเมียนเจย ตารางต่อไปนี้แสดงหมู่บ้านในอำเภอถมอปวก จำแนกตามตำบล
ประชากร.
อำเภอนี้แบ่งย่อยออกเป็น 6 ตำบล ("คุ้ม") และ 62 หมู่บ้าน ("ภูมิ") จากสำมะโนประชากร พ.ศ. 2541 พบว่าประชากรของอำเภอนี้มี 53,536 คน ใน 10,860 ครัวเรือน ในปี พ.ศ. 2541 ประชากรดังกล่าวประกอบด้วยชาย 26,591 คน (ร้อยละ 49.7) และหญิง 26,945 คน (ร้อยละ 50.3) อำเภอถมอปวกมีประชากรประมาณ 50,000 คน ซึ่งถือเป็นอำเภอที่มีประชากรน้อยที่สุดแห่งหนึ่งในจังหวัดบันทายมีชัย ขนาดครัวเรือนโดยเฉลี่ยในอำเภอถมอปวกคือ 4.9 คนต่อครัวเรือน ซึ่งเล็กกว่าค่าเฉลี่ยในพื้นที่ชนบทของกัมพูชาเล็กน้อย (5.2 คน) อัตราส่วนทางเพศในเขตนี้คือ 98.7% โดยมีจำนวนเพศหญิงและเพศชายใกล้เคียงกัน
อำเภอสวายเจก

สวายเจก (แปลตรงตัว#เปลี่ยนทาง 'กล้วยสีม่วง') เป็นอำเภอทางตอนเหนือของจังหวัดบันทายมีชัย ทางตะวันตกเฉียงเหนือของประเทศกัมพูชา เมืองหลักของอำเภอนี้คือเมืองสวายเจก ซึ่งตั้งอยู่ห่างจากเมืองหลักของเทศบาลศรีโสภณไปทางเหนือประมาณ 22 กิโลเมตรทางถนน อำเภอนี้มีอาณาเขตติดต่อกับประเทศไทยทางทิศตะวันตก ไม่มีทางหลวงแผ่นดินสายใดวิ่งผ่านอำเภอนี้ แต่ถนนหมายเลข 56 จากเมืองศรีโสภณไปยังเมืองสำโรงในจังหวัดอุดรมีชัยตัดผ่านอำเภอนี้จากเหนือจรดใต้
สามารถเดินทางไปยังอำเภอนี้ได้ง่ายทางถนนจากศรีโสภณ (22 กิโลเมตร) เมืองพระตะบอง (90 กิโลเมตร) และเมืองเสียมราฐ (124 กิโลเมตร) อำเภอสวายเจกเป็นหนึ่งในอำเภอที่เล็กที่สุดในจังหวัดบันทายมีชัย และยังมีประชากรน้อยที่สุด รองจากอำเภอมาลัยและอำเภอพนมศก ครึ่งตะวันตกของอำเภอที่ติดกับประเทศไทยส่วนใหญ่ไม่มีผู้คนอาศัยอยู่ ไม่มีจุดผ่านแดนอย่างเป็นทางการในอำเภอนี้ แต่มีถนนเส้นหนึ่งเริ่มต้นที่บริเวณเมืองพนมศกและข้ามอำเภอนี้ไปสิ้นสุดที่ชายแดนไทย ถนนเล็ก ๆ จำนวนมากยังวิ่งไปจนถึงชายแดนไทยในฝั่งตะวันตกของอำเภอ
แผนเค 5.
พื้นที่ทางตะวันตกของอำเภอสวายเช็กเป็นส่วนหนึ่งของแผนเค 5 ที่มีทุ่นระเบิดจำนวนมาก ซึ่งตั้งอยู่ภายในพรมแดนกัมพูชากับประเทศไทย สนามทุ่นระเบิดเค 5 มีความยาว 700 กิโลเมตร และกว้าง 400–500 เมตร มันวิ่งไปตามชายแดนไทย-กัมพูชา
ที่ตั้ง.
อำเภอสวายเจก ตั้งอยู่ทางตอนเหนือของจังหวัด และมีอาณาเขตติดต่อกับจังหวัดสระแก้ว ประเทศไทย หากอ่านจากทางเหนือตามเข็มนาฬิกา เมืองสวายเช็กมีอาณาเขตติดกับอำเภอถมอปวกทางทิศเหนือ อาณาเขตทางตะวันออกของอำเภอมีอาณาเขตติดกับอำเภอพนมศกในทางตะวันออกเฉียงเหนือ และอำเภอพระเนตรพระในทางตะวันออกเฉียงใต้ ทางใต้ของอำเภอมีอาณาเขตติดต่อกับศรีโสภณ และอำเภอโอ-จเริว อาณาเขตด้านตะวันตกของอำเภอติดต่อกับอำเภอโคกสูง จังหวัดสระแก้ว ประเทศไทย
การปกครอง.
นายอำเภอสวายเจกรายงานต่อผู้ว่าราชการจังหวัดบันทายมีชัย ตารางต่อไปนี้แสดงหมู่บ้านในอำเภอสวายเช็กจำแนกตามตำบล
ประชากร.
อำเภอนี้แบ่งย่อยออกเป็น 8 ตำบล ("คุ้ม") และ 63 หมู่บ้าน ("ภูมิ") จากสำมะโนประชากร พ.ศ. 2541 พบว่าประชากรของอำเภอนี้มีทั้งหมด 47,960 คน ใน 10,079 ครัวเรือน ในปี พ.ศ. 2541 ประชากรดังกล่าวประกอบด้วยชาย 23,491 คน (ร้อยละ 49.0) และหญิง 24,469 คน (ร้อยละ 51.0) อำเภอสวายเช็กมีประชากรไม่ถึง 50,000 คน ซึ่งถือเป็นอำเภอหนึ่งที่มีประชากรน้อยที่สุดในจังหวัดบันทายมีชัย มีเพียงอำเภอมาลัยและอำเภอพนมศกเท่านั้นที่มีขนาดเล็ก ขนาดครัวเรือนโดยเฉลี่ยในสวายเช็กคือ 4.8 คนต่อครัวเรือน ซึ่งเล็กกว่าค่าเฉลี่ยในพื้นที่ชนบทของกัมพูชาเล็กน้อย (5.2 คน) อัตราส่วนทางเพศในเขตนี้คือร้อยละ 96.0 โดยมีผู้หญิงมากกว่าผู้ชายเล็กน้อย
อำเภอมาลัย

มาลัย (แปลตรงตัว#เปลี่ยนทาง 'ช่อดอกไม้') เป็นอำเภอทางตะวันตกเฉียงใต้ของจังหวัดบันทายมีชัย ทางตะวันตกเฉียงเหนือของประเทศกัมพูชา เมืองหลักของอำเภอนี้คือเมืองมาลัย ซึ่งตั้งอยู่ห่างจากเมืองหลักของเทศบาลศรีโสภณไปทางทิศตะวันตกประมาณ 75 กิโลเมตรตามถนน
อำเภอที่ยาวและแคบนี้มีอาณาเขตติดกับประเทศไทยไปทางทิศเหนือและทิศตะวันตก และติดกับจังหวัดพระตะบองทางทิศใต้ ไม่มีถนนหรือทางหลวงแผ่นดินผ่านอำเภอนี้ และการเข้าถึงถนนจากภายในประเทศกัมพูชาเป็นเรื่องยาก อำเภอนี้เป็นฐานที่มั่นและสมรภูมิของเขมรแดงในช่วงคริสต์ทศวรรษ 1980 และ 1990 ปัจจุบันเป็นพื้นที่ชายแดนห่างไกลและมีประชากรเบาบาง โดยมีการตั้งถิ่นฐานกระจัดกระจายซึ่งส่วนใหญ่ประกอบด้วยอดีตกบฏ
มีถนนขนาดใหญ่เพียงสายเดียวที่อยู่ในสภาพทรุดโทรมเข้าสู่อำเภอมาลัยจากอำเภอโอ-จเริวที่อยู่ใกล้เคียง ระยะทางจากตัวเมืองมาลัยไปจนถึงทางหลวงหมายเลข 5 ใกล้ปอยเปต ประมาณ 35 กิโลเมตร จากที่นี่ไปอีก 40 กิโลเมตรถึงศรีโสภณ อำเภอมาลัยเป็นหนึ่งในอำเภอที่มีขนาดเล็กที่สุดในจังหวัดบันทายมีชัยตามพื้นที่ และยังมีประชากรน้อยที่สุดอีกด้วย
เช่นเดียวกับพื้นที่ที่เคยถูกเขมรแดงยึดครองหลายแห่งช่วงของกัมพูชาประชาธิปไตย (พ.ศ. 2518-2522) โครงสร้างพื้นฐานมีสภาพทรุดโทรมหรือไม่มีเลย พื้นที่ภายในอำเภอส่วนใหญ่ไม่มีคนอาศัยอยู่ และหมู่บ้านเกือบทั้งหมดจากจำนวนทั้งหมด 37 หมู่บ้านในอำเภอนี้ตั้งอยู่ใกล้ชายแดน ถนนสายหนึ่งของจังหวัดเริ่มต้นที่ชายแดนและทอดยาวไปทางทิศตะวันออกผ่านอำเภอไปจนถึงทางแยกใกล้กับเมือง Souriya ในอำเภอโอ-จเริว ถนนเล็ก ๆ จำนวนมากยังวิ่งไปจนถึงชายแดนไทยตลอดความยาวของอำเภอ
ที่ตั้ง.
อำเภอมาลัยตั้งอยู่ทางทิศตะวันตกสุดของจังหวัดและมีอาณาเขตติดต่อกับจังหวัดสระแก้วของประเทศไทย จากทิศเหนือ ทิศตะวันตกเฉียงเหนือ ติดต่อกับอำเภออรัญประเทศ ของประเทศไทย และอำเภอโอ-จเริว ของจังหวัดบันทายมีชัย อาณาเขตด้านตะวันออกของอำเภอมีอาณาเขตติดต่อกับอำเภอโอ-จเริวและอำเภอมงคลบุรี ทางใต้ของอำเภอนี้มีอาณาเขตติดกับอำเภอบอเวลและอำเภอซ็อมปึวลูนของจังหวัดพระตะบอง อาณาเขตด้านตะวันตกของอำเภอนี้ติดต่อกับอำเภออรัญประเทศ จังหวัดสระแก้ว ของประเทศไทย
การปกครอง.
นายอำเภอมาลัย คือ นาย เทพ ขุนนาล ได้รับการเลื่อนตำแหน่งเมื่อเดือนพฤษภาคม พ.ศ. 2548 ก่อนหน้านี้เคยดำรงตำแหน่งรองนายอำเภอ ขุนนาลเป็นอดีตนักการทูตเขมรแดงและเป็นส่วนหนึ่งของคณะผู้แทนกลุ่มกบฏไปยังสหประชาชาติในช่วงคริสต์ทศวรรษ 1980 เขาเป็นผู้ร่วมงานใกล้ชิดของ พอล พต และในครั้งหนึ่งเขาเคยเป็นล่ามให้กับผู้นำสาธารณรัฐเกาหลีในระหว่างการสัมภาษณ์ที่หายากกับนักข่าวชาวตะวันตกในปี พ.ศ. 2540
หลังจากการเสียชีวิตของ พอล พต ในปี พ.ศ. 2541 เทพ ขุนนาล ได้แต่งงานกับภรรยาของผู้นำที่เสียชีวิตและย้ายไปอยู่ที่อำเภอมาลัย ในจังหวัดบันทายมีชัย เขารายงานต่อนายออง อวน ผู้ว่าราชการจังหวัดบันทายมีชัย ตารางต่อไปนี้แสดงจำนวนหมู่บ้าน ("ภูมิ") ในอำเภอมาลัยจำแนกตามตำบล
ประชากร.
อำเภอนี้แบ่งย่อยออกเป็น 6 ตำบล ("คุ้ม") และ 37 หมู่บ้าน ("ภูมิ") จากสำมะโนประชากร พ.ศ. 2541 พบว่าประชากรของอำเภอนี้มี 22,724 คนใน 4,383 ครัวเรือน ในปี พ.ศ. 2541 ประชากรดังกล่าวประกอบด้วยชาย 11,697 คน (ร้อยละ 51.5) และหญิง 11,027 คน (ร้อยละ 48.5) อำเภอมาลัยมีประชากรประมาณ 20,000 คน ถือเป็นอำเภอที่มีประชากรน้อยที่สุดในจังหวัดบันทายมีชัย ขนาดครัวเรือนโดยเฉลี่ยในมาไลคือ 5.2 คนต่อครัวเรือน ซึ่งเท่ากับค่าเฉลี่ยในพื้นที่ชนบทของกัมพูชาอย่างแน่นอน อัตราส่วนทางเพศในเขตนี้คือร้อยละ 106.1 โดยมีชายมากกว่าหญิงอย่างมีนัยสำคัญ
พอร์ตแมนโรด

พอร์ตแมนโรด  เป็นสนามฟุตบอลในเมืองอิปสวิช ซัฟโฟล์ค ประเทศอังกฤษ ซึ่งเป็นสนามเหย้าของอิปสวิชทาวน์มาตั้งแต่ปี ค.ศ. 1884 สนามกีฬานี้ยังเคยจัดการแข่งขันฟุตบอลเยาวชนทีมชาติอังกฤษหลายนัด และฟุตบอลเกมกระชับมิตร ทีมชาติอังกฤษชุดใหญ่ 1 นัดที่เจอกับโครเอเชีย ในปี ค.ศ. 2003 อีกด้วย ยังได้จัดกิจกรรมกีฬาอื่นๆ อีกหลายรายการ รวมถึงการแข่งขันกรีฑา การแข่งขันฮ็อกกี้นานาชาติ และคอนเสิร์ตดนตรี
ทีมอิปสวิชทาวน์ย้ายมาเล่นที่สนามในปี ค.ศ. 1884 และยังคงเล่นเกมเหย้าที่นี่จนถึงปัจจุบัน สนามกีฬาแห่งนี้มียอดผู้เข้าชมสูงสุดในเดือนมีนาคม ค.ศ. 1975 เมื่อมีแฟนบอล 38,010 คนเข้าชมการแข่งขันกับลีดส์ยูไนเต็ด อัฒจันทร์ยืนทั้ง 4 ด้านได้รับการแปลงให้เป็นอัฒจันทร์ที่มีที่นั่งทั้งหมด ในช่วงต้นทศวรรษ 1990 ตามคำแนะนำของเทย์เลอร์รีพอร์ต สนามกีฬาแห่งนี้ได้รับการปรับปรุงครั้งใหญ่ในช่วงต้นทศวรรษ 2000 ซึ่งทำให้ความจุเพิ่มขึ้นจาก 22,600 เป็น 30,311 ที่นั่ง ทำให้เป็นสนามฟุตบอลที่มีความจุมากที่สุดในอีสต์แองเกลีย เมื่อการเข้าซื้อกิจการของ Gamechanger 20 Ltd เสร็จสมบูรณ์ในปี ค.ศ. 2021 สโมสรก็ได้ลงทุนอย่างหนักในสนามกีฬาเพื่อให้ดูทันสมัยมากขึ้น หลังจากที่ถูกละเลยมาเป็นเวลาหลายปีจากเจ้าของเดิม ซึ่งรวมถึงอ่างอาบน้ำใหม่ ระบบทำความร้อนใต้ดิน และสนามหญ้าแบบไฮบริดใหม่ ซึ่งทำให้จำนวนผู้เข้าชมลดลงเล็กน้อยเหลือ 29,673 คน หลังจากที่สโมสรเลื่อนชั้นกลับมาสู่พรีเมียร์ลีก ในปี ค.ศ. 2024 สโมสรต้องลงทุนมหาศาลอีกครั้งเพื่อปรับปรุงสนามให้เทียบเท่ากับมาตรฐานของพรีเมียร์ลีก ซึ่งรวมถึงโครงการมากกว่า 100 โครงการ ตั้งแต่พื้นที่สื่อและกล้องใหม่ไปจนถึงการเพิ่มการจัดสรรที่นั่งกองเชียร์ทีมเยือน เมื่อการปรับปรุงเสร็จสมบูรณ์ ทำให้ความจุในปัจจุบันเพิ่มขึ้นเป็น 30,017 ที่นั่ง
ประวัติ.
อิปสวิชลงเล่นช่วงแรก ๆ ที่บรูมฮิลล์พาร์ก แต่ในปี ค.ศ. 1884 สโมสรได้ย้ายมาเล่นที่พอร์ตแมนโรด และเล่นที่นั่นตั้งแต่นั้นเป็นต้นมา สนามดังกล่าวยังใช้เป็นสนามคริกเกตในช่วงฤดูร้อนโดย East Suffolk Cricket Club ซึ่งเล่นที่นั่นมาตั้งแต่ปี ค.ศ. 1855 สโมสรคริกเก็ตได้สร้างศาลาซึ่งเป็นอาคารถาวรแห่งแรกในบริเวณสนาม องค์ประกอบที่สำคัญยิ่งขึ้นของการพัฒนาสนามไม่ได้ดำเนินการอีกเป็นเวลา 11 ปี แม้ว่าอิปสวิชจะเป็นหนึ่งในสโมสรแรก ๆ ที่นำตาข่ายประตูมาใช้ในปี ค.ศ. 1890 ก็ตาม ในเวลานั้น อิปสวิชยังคงเป็นทีมสมัครเล่น (ทีมเปลี่ยนมาเป็นทีมอาชีพในปี ค.ศ. 1936) และการมาเยือนสนามครั้งแรกของสโมสรอาชีพเกิดขึ้นในปี ค.ศ. 1892 เมื่อเพรสตันนอร์ทเอนด์ลงแข่งกับทีมซัฟโฟล์คเคาน์ตี หกปีต่อมา แอสตันวิลลามาเยือนอีกครั้ง ซึ่งเป็นเกมที่ได้รับความนิยมมากจนต้องสร้างอัฒจันทร์ชั่วคราวเพื่อรองรับฝูงชนประมาณ 5,000 คน ในปี ค.ศ. 1901 พี่น้องตระกูลเชิร์ชแมนได้สร้างโรงงานแปรรูปยาสูบขึ้นที่ด้านใต้ของสนาม ซึ่งต่อมาชื่อนี้ได้กลายเป็นชื่ออัฒจันทร์ด้านใต้ที่ตั้งอยู่ตรงนั้น
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ และกิ่งอำเภอสำโรง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอบุณฑริก, อำเภอน้ำยืน และอำเภอนาจะหลวย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา และอำเภอหัวตะพาน
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอโขงเจียม, อำเภอศรีเมืองใหม่, อำเภอชานุมาน, อำเภอกุดข้าวปุ้น, อำเภอเสนางคนิคม, อำเภอตาลสุม และอำเภอโพธิ์ไทร
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ และกิ่งอำเภอสำโรง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอบุณฑริก, อำเภอน้ำยืน และอำเภอนาจะหลวย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา และอำเภอหัวตะพาน
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอโขงเจียม, อำเภอศรีเมืองใหม่, อำเภอชานุมาน, อำเภอกุดข้าวปุ้น, อำเภอเสนางคนิคม, กิ่งอำเภอตาลสุม และกิ่งอำเภอโพธิ์ไทร
ชู้ (ภาพยนตร์ปี พ.ศ. 2547)

ชู้  เป็นภาพยนตร์ไทยแนวจินตนิยม ดรามา ปี 2547 ซึ่งรีเมคมาจากภาพยนตร์ชื่อเดียวกันที่เข้าฉายเมื่อปี พ.ศ. 2515 จากการกำกับขององอาจ สิงห์ลำพอง นำแสดงโดยสรพงศ์ ชาตรี, เฮเลน นิมา และวัชระ ตังคะประเสริฐ เข้าฉายครั้งแรกเมื่อวันที่ 10 มิถุนายน พ.ศ. 2547
เนื้อเรื่อง.
เรื่องราวความรักสามเส้าระหว่าง เทพ (วัชระ ตังคะประเสริฐ) ช่างภาพหนุ่มผู้รักอิสระและการเดินทาง ที่ต้องเดินทางกลับบ้านบนเกาะเล็ก ๆ แห่งหนึ่งเพื่อสะสางปัญหากับ เชิง (สรพงศ์ ชาตรี) ผู้เป็นพ่อ ทำให้เขาได้พบกับ เรียม (เฮเลน นิมา) ที่ท่าเรือ ซึ่งเขาตกหลุมรักเธอตั้งแต่แรกเห็น โดยที่เทพไม่รู้เลยว่าเรียมเป็นภรรยาใหม่ของเชิง จึงมีศักดิ์เป็นแม่เลี้ยงของเทพ
เอลีเซอ เอสกิลส์โดตเตร์

เอลีเซอ เอสกิลส์โดตเตร์ (เสียชีวิต ป. ค.ศ. 1483) เป็นขุนนางหญิงชาวนอร์เวย์ เอลีเซอเป็นบุตรสาวของเอสกิลด์ อัวเกอเซน  กับเอลีซาเบธ ยาโคบส์ดัตเตร์ เฮเกิล  บิดาของเธอเป็นอัศวินจากสกัวเนอ จากนั้นประมาณ ค.ศ. 1420 เธอสมรสกับโอลัฟ นิลส์สัน (ป. ค.ศ. 1400–1455) ขุนนางชาวนอร์เวย์ที่เป็นสมาชิกตระกูล Skanke
โอลัฟ นิลส์สันเป็นสมาชิก Riksråd แห่งนอร์เวย์และได้รับการแต่งตั้งเป็นอัศวินจากพระเจ้าอีริกแห่งพอเมอเรเนียใน ค.ศ. 1430 และเป็นขุนนางศักดินาเหนือ Ryfylke ใน Rogaland ประเทศนอร์เวย์ เขาเป็นเจ้าของที่ดินผู้มั่งคั่งที่มีทรัพย์สินทั้งในนอร์เวย์และเดนมาร์ก ภายหลังโอลัฟทำหน้าที่เป็นสลัดหลวงให้กับพระเจ้าคริสเตียนที่ 1 แห่งเดนมาร์กในสงครามเดนมาร์ก-สันนิบาตฮันเซอ (1426–35) หลังทำสนธิสัญญา Vordingborg ในเดือนกรกฎาคม ค.ศ. 1435 พระเจ้าคริสเตียนสงบศึกกับสันนิบาตฮันเซอ แต่โอลัฟยังคงโจมตีเรือสินค้าสัญชาติเยอรมัน ฝ่าฝืนพระราชกระแสรับสั่งของพระมหากษัตริย์ ทำให้ใน ค.ศ. 1453 พระองค์จึงขับไล้โอลัฟออก และใน ค.ศ. 1455 โอลัฟ นิลส์สันถูกสังหารที่ Munkeliv Abbey ร้วมกับนิลส์ บุตรชายของเขา Peder Nilsson Skanke พี่/น้องชาย และลีฟ ธอร์ โอลัฟส์สัน  บิชอปแห่งบาร์เกิน
หลังจากที่เขาเสียชีวิต เอลีเซอ เอสกิลส์โดตเตร์กับลุก ๆ เปิดศึกต่อการค้าของชาวเยอรมันชนชั้นพ่อค้าในบาร์เกิน โอลัฟ บุตรคนโต เสียชีวิตจากเรือล่มใน ค.ศ. 1465 แต่ Axel บุตรคนเล็กสุด ยังคงทำหน้าที่ต่อ เธอคัดค้านการปกครองของเดนมาร์กเหนือนอร์เวย์เหมือนกันขุนนางนอร์เวย์คนอื่น ๆ ใน ค.ศ. 1468 พระเจ้าคริสเตียนที่ 1 ทรงยึดทรัพย์ของเธอเพราะทรงไม่วางพระทัยต่อความจงรักภักดีของนางอีกต่อไป 
เอลีเซอเสียชีวิตประมาณ ค.ศ. 1483
มัสยิดสแตนลีย์

มัสยิดสแตนลีย์  เป็นมัสยิดในสแตนลีย์ ฮ่องกง ประเทศจีน ถือเป็นมัสยิดที่ 4 ที่สร้างขึ้นในฮ่องกง และตั้งอยู่ในเรือนจำสแตนลีย์
ประวัติ.
ในช่วงต้นคริสต์ศตวรรษที่ 20 มีคนงานมุสลิมประมาณ 400 คนจากปากีสถานและอินเดียทำงานในกรมราชทัณฑ์ฮ่องกง ตอนแรกสำนักงานกลางตั้งอยู่ที่ถนน Arbuthnot คนงานส่วนใหญ่เดินทางไปละหมาดที่มัสยิดญามิอะฮ์ อย่างไรก็ตาม หลังย้ายสำนักงานใหญ่จากถนน Arbuthnot ไปยังเรือนจำสแตนลีย์ที่อยู่ไกลกว่าเดิม จึงมีการเรียกร้องให้สร้างมัสยิดแห่งใหม่รอบบริเวณเรือนจำ เพื่อดูแลสวัสดิการและความต้องการทางศาสนาของเจ้าหน้าที่ชาวมุสลิมในเรือนจำ ดังนั้น มัสยิดสแตนลีย์จึงได้เปิดใช้งานภายในเรือนจำเมื่อวันที่ 1 มกราคม ค.ศ. 1937
คณะกรรมการที่ปรึกษาของสำนักงานโบราณสถานและอนุสรณ์สถานจัดให้มัสยิดนี้เป็นอาคารประวัติศาสตร์ Grade I ในวันที่ 18 ธันวาคม ค.ศ. 2009
อิหม่ามประจำมัสยิดคือฮาฟิซ อัฟซัล ข่าน เขายังสอนอัลกุรอานและเป็นผู้นำละหมาด เขาเป็นอิหม่ามประจำมัสยิดนี้เป็นเวลากว่า 20 ปี
สถาปัตยกรรม.
มัสยิดสีทรายนี้มีหอละหมาดขนาดใหญ่ ระเบียง และลานมัสยิด พื้นที่จอดรถตั้งอยู่หน้ามัสยิด มัสยิดนี้โดยทั่วไปไม่เปิดให้คนทั่วไปเข้าชม เนื่องจากตั้งอยู่ในพื้นที่เรือนจำ
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ และกิ่งอำเภอตาลสุม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอโขงเจียม, อำเภอบุณฑริก, อำเภอน้ำยืน และอำเภอนาจะหลวย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอม่วงสามสิบ, อำเภอเขื่องใน, อำเภออำนาจเจริญ, อำเภอพนา, อำเภอหัวตะพาน และกิ่งอำเภอเสนางคนิคม
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอเขมราฐ, อำเภอตระการพืชผล, อำเภอศรีเมืองใหม่, อำเภอชานุมาน, อำเภอกุดข้าวปุ้น และกิ่งอำเภอโพธิ์ไทร
หวัง เกิ่น

หวัง เกิ่น (20 กรกฎาคม ค.ศ. 1483 – 2 มกราคม ค.ศ. 1541) เป็นนักปรัชญาขงจื๊อใหม่ราชวงศ์หมิงที่นำคำสอนของหวัง หยางหมิงให้เป็นที่นิยม หวัง เกิ่นเป็นผู้ก่อตั้ง
เอริชที่ 2 ดยุกแห่งเมคเลินบวร์ค

เอริชที่ 2 ดยุกแห่งเมคเลินบวร์ค (3 กันยายน ค.ศ. 1483 – 21/22 ธันวาคม ค.ศ. 1508) เป็นดยุกแห่งเมคเลินบวร์ค ผู้เป็นบุตรในมักนุสที่ 2 ดยุกแห่งเมคเลินบวร์คกับโซฟีแห่งพ็อมเมิร์น-ชแททีน
เอริชศึกษาที่มหาวิทยาลัยรอสต็อกและเป็นอธิการบดีกิตติมศักดิ์ถึง 3 ครั้งใน ค.ศ. 1499, 1499#เปลี่ยนทาง1500 และ 1502 หลังบิดาเสียชีวิตในวันที่ 27 ธันวาคม ค.ศ. 1503 เขาจึงปกครองเหนือเมคเลินบวร์ค-ชเวรีนร่วมกับไฮน์ริชที่ 5 และอัลเบิร์ตที่ 7 กับBalthasar ลุงของเขา เอริชน่าจะเสียชีวิตในวันที่ 21 หรือ 22 ธันวาคม ค.ศ. 1508 โดยร่างฝังไว้ในโดเบอรันมินสเตอร์ที่บาดโดเบอรัน เขาไม่เคยสมรสและเสียชีวิตโดยไม่มีลูก
อำเภออ็อนลวงแวง

อ็อนลวงแวง  เป็นอำเภอหนึ่งในจังหวัดอุดรมีชัย ในประเทศกัมพูชา เมืองหลักในอำเภอนี้เรียกว่าอ็อนลวงแวง ประชากรของอำเภอนี้ไม่สามารถนับรวมได้ในระหว่างการสำรวจสำมะโนประชากรของกัมพูชาในปี พ.ศ. 2541 เนื่องจากความขัดแย้งที่ยังคงดำเนินอยู่ในช่วงเวลาของการสำรวจสำมะโนประชากร คาดว่าร้อยละ 35 ของประชากรในอ็อนลวงแวงเป็นอดีตทหารเขมรแดง รวมถึง พล พต ("สาฬุต ส") เผด็จการลัทธิเหมา
ข้อมูลทางภูมิศาสตร์.
อำเภออ็อนลวงแวงตั้งอยู่ในพื้นที่ของทิวเขาพนมดงรักทางตอนเหนือสุดของกัมพูชา ตั้งอยู่ห่างจากเสียมราฐไปทางเหนือ 125 กิโลเมตร และอยู่ใกล้กับจุดผ่านแดนระหว่างประเทศกับประเทศไทย มีเขื่อนกั้นน้ำอยู่ทางเหนือของเมือง
ประวัติ.
อำเภออ็อนลวงแวงเป็นที่รู้จักดีที่สุดด้วยเหตุผลทางประวัติศาสตร์สองประการ ประการแรกคือเป็นฐานที่มั่นสุดท้ายของเขมรแดงที่ตกอยู่ภายใต้การควบคุมของรัฐบาลในปี พ.ศ. 2541 และเป็นที่ฝังศพสุดท้ายของ พล พต
ทิวเขาพนมดงรักถูกใช้เป็นฐานทัพโดยเขมรแดงในการต่อสู้กับสาธารณรัฐเขมรที่นำโดย นายพล ลอน นอล
หลังจากประเทศเวียดนามยึดครองกัมพูชาและถอนทัพเวียดนามออกไป เขมรแดงได้สร้างฐานทัพเดิมขึ้นใหม่ในบริเวณทิวเขาพนมดงรักตามแนวชายแดนไทย อ็อนลวงแวงกลายเป็น "เมืองหลวง" หลักของเขมรแดงชั่วขณะหนึ่ง ในช่วงคริสต์ทศวรรษ 1990 เขมรแดงยังคงควบคุมอ็อนลวงแวง ซึ่งเป็น "ทุ่งสังหาร" แห่งแรก ๆ หลังจากการล่มสลายของ "กัมพูชาประชาธิปไตย"
ยังมีพื้นที่ที่ยังไม่ได้ขุดค้นในป่าที่มีทุ่นระเบิดอยู่อีกในทิวเขาพนมดงรัก ตั้งอยู่ห่างจากอ็อนลวงแวงกไปประมาณ 6 กิโลเมตร โดยมีผู้คนราว 3,000 คนถูกเขมรแดงสังหารเนื่องจากถูกกว่าวหาว่าเป็น "ผู้ทุจริต" ระหว่างปี พ.ศ. 2536 ถึง 2540 การประหารชีวิตเหล่านี้เกิดขึ้นในช่วงที่ ตา ม็อก เป็นผู้นำในพื้นที่ดังกล่าว
การปกครอง.
ตารางต่อไปนี้แสดงหมู่บ้านในอำเภออ็อนลวงแวง จำแนกตามตำบล
การพัฒนา.
จดหมายเวียนเกี่ยวกับความคิดริเริ่มในการฟื้นฟูประวัติศาสตร์ของนายกรัฐมนตรีฮุนเซน (ธันวาคม 2544) เรียกร้องให้สถานที่ในอันลองเวงกลายเป็นอนุสรณ์สถานและสถานที่ท่องเที่ยวให้ทันกับปีท่องเที่ยวกัมพูชาในปี พ.ศ. 2546 รัฐบาลมองว่าเมืองนี้เป็นจุดแวะพักที่มีประโยชน์สำหรับทัวร์จากเสียมราฐไปยังปราสาทพระวิหารที่สร้างขึ้นในคริสต์ศตวรรษที่ 11 สถานที่นี้เคยมีการพัฒนาด้านการท่องเที่ยวเล็กน้อย เช่น พิพิธภัณฑ์ โรงแรม และคาสิโน
อำเภอบ็อนเตียย์อ็อมปึล

บ็อนเตียย์อ็อมปึล  เป็นอำเภอหนึ่งในจังหวัดอุดรมีชัย ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 พบว่ามีประชากร 27,075 คน
ประวัติ.
อำเภอบ็อนเตียย์อ็อมปึลเป็นที่ตั้งของวัดเจ้าสรีวิบล ซึ่งเป็นที่รู้จักน้อยกว่า วัดแห่งนี้อยู่ในเสียมราฐ ตั้งอยู่ริมถนนหลวงโบราณที่ทอดยาวจากนครวัดไปยังเบ็งเมเลีย
การปกครอง.
ตารางต่อไปนี้แสดงหมู่บ้านในอำเภอบ็อนเตียย์อ็อมปึล จำแนกตามตำบล
ประชากร.
อำเภอนี้แบ่งย่อยออกเป็น 4 ตำบล ("คุ้ม") และ 86 หมู่บ้าน ("ภูมิ")
อำเภอจงกาล

จงกาล  เป็นอำเภอหนึ่งในจังหวัดอุดรมีชัย ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 พบว่ามีประชากร 18,843 คน
การปกครอง.
ตารางต่อไปนี้แสดงหมู่บ้านในอำเภอจงกาล จำแนกตามตำบล
อำเภอตอเปรียงปราสาท

ตอเปรียงปราสาท  เป็นอำเภอหนึ่งในจังหวัดอุดรมีชัย ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2551 พบว่ามีประชากร 25,533 คน
การปกครอง.
ตารางต่อไปนี้แสดงหมู่บ้านในอำเภอตอเปรียงปราสาท จำแนกตามตำบล
ซายง่อนวอเตอร์บัส

ซายง่อนวอเตอร์บัส (เวียดนาม: Buýt đường sông Thành phố Hồ Chí Minh) เป็นบริการขนส่งใน นครโฮจิมินห์ เวียดนาม ที่ดำเนินการบน แม่น้ำไซง่อน เปิดตัวในเดือนพฤศจิกายน พ.ศ. 2560 วอเตอร์บัสให้บริการระหว่าง เขต 1 และ เมืองถูดึ๊ก ในปี พ.ศ. 2564 วอเตอร์บัสเริ่มให้บริการช่วงเย็น ตั้งแต่เวลา 17:00 - 21:00 น.
โกสต์บัสเตอส์ (พินบอล)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โกสต์บัสเตอส์  เป็นเครื่องพินบอลที่ออกแบบโดยจอห์น ทรูโด และวางจำหน่ายโดยสเติร์นพินบอลในเดือนมิถุนายน ค.ศ. 2016 โดยอิงจากภาพยนตร์โกสต์บัสเตอส์ที่มีชื่อเดียวกัน ซึ่งเออร์นี ฮัดสัน ได้กล่าววาทะที่กำหนดเองและแนะนำให้ผู้เล่นกลายมาเป็นสมาชิกล่าสุดของทีมโกสต์บัสเตอส์
ภาพรวม.
บริษัทสเติร์นได้สร้างสามเวอร์ชัน ได้แก่ โปร, พรีเมียม และลิมิเตดอิดิชัน ซึ่งพรีเมียมและลิมิเตดอิดิชันยังมีเป้าหมายโฮโลแกรมผีแบบโต้ตอบพร้อมแอนิเมชัน, หนังสติ๊กอำนาจแม่เหล็กแบบ "นอกเหนือปกติ", โครงสร้างรางที่มีเอกลักษณ์เฉพาะ และของเล่นขึ้นรูปพิเศษเพิ่มเติม
ทั้งนี้ รุ่นลิมิเตดอิดิชันนี้มีจำนวนจำกัดเพียง 500 ยูนิต โดยมีแผ่นโลหะสลักหมายเลข, กระจกด้านหลังที่มีธีมเฉพาะ, งานศิลปะในตู้ รวมถึงมอเตอร์แบบเขย่าและกระจกป้องกันแสงสะท้อน